钦定古今图书集成/明伦汇编/氏族典/第339卷 > 刘爚
## 钦定古今图书集成/明伦汇编/氏族典/第339卷 > 刘爚

按《宋史刘爚传》：“爚字晦伯，建阳人。与弟韬仲受学于
朱熹、吕祖谦。乾道八年，举进士，调山阳主簿，调连城
令，改知闽县，治以清简，庭无滞讼。丁父忧，伪学禁兴，
爚从熹武夷山讲道读书，怡然自适。筑云庄山房，为
终老隐居之计。差知德庆府，召入，迁国子司业，进祭
酒，封建阳县开国男，权刑部侍郎，奏绝金人岁币。”夏
旱，应诏上封事，乞罢“瑞庆圣节。”卒，谥文简。